Konsertti- ja kongressitalo Mikaeli - Suomen kiinnostavin tapahtumatalo

Retrojengi / Peruttu
2024-11-27 19:00 (Europe/Helsinki)
RETROJENGIN ELI DANNYN, FREDERIKIN & ERKKI LIIKASEN ENSI SYKSYKSI SUUNNITELTU KONSERTTIKIERTUE JOUDUTAAN PERUUTTAMAAN!
Menestyksellisen uran suomalaisen pop- ja iskelmämusiikin ykkösjoukoissa jo 1960-luvulla aloittaneiden laulajamestareiden Dannyn, Frederikin ja Erkki Liikasen yhteinen konserttikiertue ensi loka-marraskuussa joudutaan valitettavasti peruuttamaan.
Retrojengi-kokoonpanon ainoaksi yhteiseksi esiintymiseksi jäi suuren suosion saavuttanut konsertti Seinäjoen Tangomarkkinoilla 13. heinäkuuta.
Konserttikiertueen tuottajan, Central Line Entertainmentin suureksi yllätykseksi Frederik ilmoitti viime viikolla vetäytyvänsä konserttiprojektista. Tuottajan toiveista ja aktiivisista toimenpiteistä huolimatta Frederikiä korvaavan, Retrojengiä vastaavat meriitit suomalaisen musiikin historiassa omaavan laulusolistin löytäminen osoittautui mahdottomaksi. Ainoaksi vaihtoehdoksi jäi siis koko kymmenen konserttia sisältäneen Retrojengi-kiertueen peruuttaminen.
Central Line Entertainment harkitsee Retrojengi-projektin käynnistämistä uudelleen ensi vuonna.
Ennakkolipunmyynti useimpiin konsertteihin eri puolilla Suomea oli viime kevään ja kuluvan kesän aikana startannut lupaavissa merkeissä.
Retrojengin konsertit peruuntuvat Kuopiossa (Musiikkikeskus 19.10.), Oulussa (Madetojan Sali 20.10.), Lahdessa (Sibeliustalo 3.11.), Porissa (Promenadikeskus 17.11.), Hämeenlinnassa (Verkatehdas 18.11.), Helsingissä (Savoy Teatteri 20.11.), Hyvinkäällä (Hyvinkää-Sali 22.11.), Turussa (Logomo 23.11.), Tampereella (Tampere-Talo 24.11.) ja Mikkelissä (27.11.).
Central Line Entertainment ja Retrojengi pahoittelevat tilannetta!
Lippurahojen palautusta voi hakea alla olevasta linkistä 30.11.2024 mennessä:
https://web.lippu.fi/palautus/

Jarkko Tamminen - Kuuleeko Mikkeli? -imitaatioshow
2024-11-24 15:00 - 17:00
Imitaattori Jarkko Tamminen lähtee syksyllä 2024 soolokiertueelle ympäri Suomea.
Jarkko lähtee kiertämään Suomenmaata jo suosituksi tulleella konseptilla: päivitetyllä ”Kuuleeko..”-esityksellään.
Show koostuu sekä puhe- että lauluimitaatioista. Esityksessä Jarkko esittää yli 40 hahmoa. Lavalla nähdään ja kuullaan imitaatioita Kape Aihisesta Kaija Koohon, Pasi Rautiaisesta Stigiin ja Olli Jokisesta Käärijään. Myös yleisöllä on mahdollisuus vaikuttaa esityksessä nähtäviin hahmoihin toiveiden kautta. Illan aikana käydään läpi ajankohtaisia aiheita ja lisäksi kunkin kiertuepaikkakunnan paikallisuutiset saavat osansa, kun hahmot ottavat esille aina kullakin paikkakunnalla puhuttavia aiheita.
Esityksessä Jarkko on lavalla yksin ja esityksessä käytetään vain pientä rekvisiittaa: lakkeja, peruukkeja ja takkeja. Lauluosuudet esitetään taustanauhojen kera. Esityksen sisältö on pääosin parhaita paloja Jarkon edelliskiertueiden jutuista, mutta mukaan mahtuu myös runsaasti uutta materiaalia.
Ilta koostuu kahdesta noin 45min setistä, joiden välissä on väliaika.
Esityksen kesto on siis 2h, sisältäen puolen tunnin mittaisen väliajan.
Katso kiertuepaikkakunnat, liput ja lisätiedot osoitteesta: www.jarkkotamminen.com
Suositusikäraja: 12v

BEHM - Teatraaliset Vivahteet / loppuunmyyty
2024-11-23 19:00
BEHMIN SUURSUOSION SAAVUTTANUT TEATRAALISET VIVAHTEET -KONSERTTISALIKIERTUE TEKEE PALUUN
BEHMin viime keväänä useat loppuunmyydyt konserttisalit kattanut kiertue tekee paluun ensi syksynä. Tuplaplatinarajan ylittäneellä Merkittävät erot -kakkosalbumillaan peräti kuusi Emma-ehdokkuutta ansainnut BEHM esiintyy kolmellatoista eri paikkakunnalla ympäri Suomen syksyllä 2024. Upealla konserttisalikiertueella ovat säestämässä tälläkin kertaa muusikko ja säveltäjä Leri Leskinen sekä jousikvartetti Triosis+. Aikaisemmin julkaistu BEHMin Teatraaliset syntymäpäiväkutsut -konsertti Helsingin Kulttuuritalolla myi hetkessä loppuun, minkä johdosta myös Helsinkiin on lisätty toinen konserttipäivä lauantaille 2.11.
– Never stop the sadness ja kohta vedetään taas! Teatraaliset vivahteet -kiertue oli niin rakastettu, etten voisi olla iloisempi saadessani kertoa sen saapuvan jälleen konserttisaleihin ympäri Suomen. Isompi, parempi ja dramaattisempi!, BEHM hehkuttaa.
Piano- ja jousisäestyksillä konseptoidulla konserttisalikiertueella tullaan kuulemaan vaikuttavia tulkintoja Merkittävät erot -albumin kappaleiden lisäksi BEHMin viisinkertaista platinaa myyneeltä ja lukuisia ennätyksiä rikkoneelta Draaman kaari viehättää -debyyttialbumilta. Kiertueella kuullaan myös toistaiseksi julkaisemattomia kappaleita BEHMin myöhemmin julkaistavalta kolmannelta albumilta. Liput ovat nyt myynnissä Lippu.fi:ssä.
Konsertin kesto 75-90min, ei väliaikaa
Liput alk. 42,00 €
Lisätiedot ja liput konserttiin: warnermusiclive.fi/BEHM
Lataa promokuva täältä.
Kuvaaja: Tero Ahonen
BEHM:
Instagram
Facebook
Spotify
warnermusiclive.fi/BEHM
Lisätietoja ja haastattelupyynnöt:
Noora Kärki / Warner Music Finland
noora.karki@warnermusic.com
Kiertueen promoottori:
Mikko Korpi / Warner Music Live
mikko.korpi@warnermusic.com

Jaska - komedia Jaakko Tepon elämästä
2024-11-22 19:00
Menestyskomedia Jaska – Jaakko Tepon elämästä
Joensuun Utran Uudessa teatterissa kesällä 2023 yli 16 000 katsojaa naurattanut ja itkettänyt Jaska -musiikkikomedia lähtee kiertämään Suomea syksyllä.
Näytelmä kunnioittaa helmikuussa edesmenneen kansantaiteilijan muistoa. Siinä käydään läpi reikäisellä kauhalla Jaskan elämää. Luvassa on hauskaa savo-karjalaista huumoririkasta tarinankerrontaa, naurua kyynelten läpi sekä roima annos nostalgiaa.
Musiikkikomedian rooleissa nähdään Tuomas ”Tume” Uusitalo, Antti Tuomas Heikkinen, Kaija Pakarinen, Karoliina Vanne (tuuraa Tiina Iisalaa), Arto Heikkilä ja Vertti Uusitalo. Mukana myös mainio livebändi.
Käsikirjoituksesta ja uudesta musiikista vastaavat Antti Heikkinen ja Ilja Teppo. Näytelmän ohjaa Olli-Matti Oinonen.
Esityksen kesto noin 2h 15min, sisältää väliajan
Liput:
Peruslippu 49,60 €
Opiskelijat, eläkeläiset 47,10 €
Ryhmät min. 10 hlöä: 47,10 €
Lapset alle 16 v: 28,10 €
Isänpäiväkampanja 7.11.2024 klo 23.59 asti.
ISÄ -kampanjalippu 30€ otettavissa minkä tahansa muun hinnallisen lipun kanssa.

Rakuunasoittokunta – Kultaa ja hopeaa
2024-11-21 19:00
Rakuunasoittokunta saa solisteikseen kansainvälistä uraa tekevät Marika Höltän ja Mika Nisulan. Konsertissa kuullaan ooppera- ja operettisäveliä. Koloratuurisopraano Marika Hölttä on tunnettu äänellisestä monipuolisuudestaan ja lavaheittäytymisestään. Lyyrinen tenori Mika Nisula on maamme terävintä kärkeä omassa äänialassaan.
Konsertin kesto noin 2h 30min, sisältää väliajan
Liput 20,00 €

Hurmio á la Teemu Roivainen / Peruttu
2024-11-20 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.11.2024 mennessä.
Jos toimitustapana on ollut Lippu.Pass, tulee palautukset hakea suoraan sovelluksen kautta.

HURMIO á la Teemu Roivainen, Henrik Perelló (viulu) ja HT Combo!
Hurmio á la Teemu Roivainen konsertissa tangokuningas Teemu Roivainen on vahvasti legendaaristen Olavi Virran ja Frank Sinatran jalanjäljillä. Tiedämme Teemun loistavaksi tangojen tulkitsijaksi ja tässä konsertissa Teemu ottaa haasteen myös kaikkien aikojen parhaaksi viihdelaulajaksi mainitun Frank Sinatran hittikappaleiden tulkinnoista.
Herkullisen lisämausteen tulkintoihin antaa viulutaiteilija Henrik Perellón virtuoosimainen viulunsoitto ja loistavat Teemulle tilaustyönä tehdyt sovitukset.
Takuuvarmana säestäjänä toimii kymmenen soittajan upeasointinen HT Combo mini Big Band omine solisteineen!
Tule kuulemaan Teemun loistavia tulkintoja klassisista ikivihreistä tangoista Hurmio, Desire, Mustasukkaisuutta, Romanesca jne … sekä hittikappaleista My Way, Strangers In The Night, New York New York, Moon River jne …! Bändibiiseistä voidaan erityisesti nostaa esiin Henrik Perellón soolokappaleet Misty ja Smile!
Lämpimästi Tervetuloa hyvän musiikin pariin!
Kesto n. 2h, sisältää väliajan
Liput:
Peruslippu 34,50 €
Lapset alle 15 v: 15 €
Opiskelija, eläkeläinen 32,50 €
Ryhmät min 8 hlöä: 32,50 €

JENNI VARTIAINEN - KONSERTTISALIKIERTUE 2024
2024-11-14 19:00
JENNI VARTIAINEN LÄHTEE ODOTETULLE KONSERTTISALIKIERTUEELLE MARRASKUUSSA
Uudella Lanka-singlellään radioiden soitetuimmaksi noussut Jenni Vartiainen lähtee omalle odotetulle konserttisalikiertueelleen ensi syksynä. 12 paikkakuntaa kattava kiertue alkaa marraskuussa Hyvinkäältä ja päättyy joulukuussa Espooseen. Jenni on yksi 2000-luvun menestyneimmistä supertähdistä, joka teki viime vuonna paluun julkaisemalla uutta musiikkia vuosien tauon jälkeen. Kiertueella tullaan kuulemaan myös tuttujen hittien lisäksi vielä julkaisemattomia kappaleita tulevalta albumilta.
–Olen aina rakastanut esiintyä konserttisaleissa. Siellä pääsen yleisön kanssa ihan eri tavalla lähelle ja voin luoda musiikillisesti runsaan ja tunnelmaltaan intiimin kokonaisuuden, jonka toteuttaminen ei muualla onnistuisi. En malta odottaa, edellisestä kiertueesta on jo seitsemän vuotta, Jenni Vartiainen hehkuttaa.
Lukuisista jättimäisistä radiohiteistään ja koko kansan rakastamista kappaleistaan tunnettu Jenni Vartiainen jäi tauolle marraskuussa 2018 loppuunmyydyn Hartwall Arena-konserttinsa jälkeen. Konsertti oli huikea ja taiteellisesti kunnianhimoinen kokonaisuus, jossa nähtiin ja kuultiin vaikuttava läpileikkaus Jennin yli kymmenen vuotta kestäneestä soolourasta. Syksyllä 2022 Jenni oli mukana pop-spektaakkeliksi kehutulla Mestarit-kiertueella yhdessä Kaija Koon, Ellinooran ja Vesalan kanssa.
Konsertin kesto noin 2h 15min, sisältää väliajan
Perushinta 49,90 €
Parvi rivit 6-9 39,90 €
Konserttisalikiertueen julkinen lipunmyynti alkaa pe 22.3. klo 9. Sitä ennen Jenni Vartiaisen Spotify-kuuntelijoilla on eksklusiivinen mahdollisuus ostaa liput konserttisalikiertueen pre-salesta.

MIKKELIN KAUPUNGINORKESTERI – ESTRADILLA MUSIIKKIOPISTON SOLISTIT
2024-11-13 18:00
Jyrki Lasonpalo, kapellimestari
Mikkelin musiikkiopiston solistit
Perinteinen Mikkelin musiikkiopiston ja kaupunginorkesterin yhteiskonsertti, jossa nuoret musiikinopiskelijat pääsevät esittelemään taitojaan ammattiorkesterin solisteina.
Kaikki ammatikseen soittavat ovat jossain vaiheessa olleet musiikin harrastajia. Tämä elinikäinen oppiminen mahdollistaa mm. sen, että Suomessa saadaan nauttia korkealaatuisesta musiikin osaamisesta. Mikkelissä musiikin opiskelun voi aloittaa esimerkiksi Mikkelin musiikkiopistossa, joka tarjoaa laadukasta opetusta niin klassisen musiikin kuin rytmimusiikinkin saralla. Ja on tehnyt niin jo yli 60 vuoden ajan.
Tämä konsertti tarjoaa musiikin harrastajille mahdollisuuden päästä esiintymään yhdessä niiden kanssa, jotka sitä jo työkseen tekevät. Hienoja kokemuksia, upeita esityksiä, jännitystä, onnistumisia ja yhteishenkeä on siis luvassa.
LIPUT: 21 € / 19 € / 8 €
HINTA S-ETUKORTILLA: 19 € / 17 € / 6 €
Tapahtuman järjestää Mikkelin kaupunginorkesteri, yhteystiedot täältä

MIKAELIN PIKKUJOULUBILEET / K-18
2024-11-08 18:00
MIKAELIN PIKKUJOULUBILEET
Mikaelin Pikkujoulubileet järjestetään ensimmäistä kertaa perjantaina 8. marraskuuta 2024. Illan aikana nautitaan herkullisesta pikkujoulumenuusta, nauretaan Heikki Viljan stand up esityksen parissa ja loppuillan yleisöä tanssittaa villisti GEBARDI!
Näitä pikkujoulukauden kovimpia bileitä et halua missata. Lippuja on rajallinen määrä, joten ole nopea!
Heikki Vilja
Yli viisitoista vuotta yleisöjä naurattanut Heikki on helsinkiläinen stand up -koomikko. Tämä hyväntuulinen ja energinen rillipää on tullut yleisölle tutuksi mm. Ylen Naurun tasapaino -ohjelmasta ja Nelosen stand up! -ohjelman jokaiselta kaudelta. Vauhdikas Heikki on iloinen, mukava ja sympaattinen. Vaikka hän tarpeen tullen osaa olla myös hauskalla tavalla pisteliäs, voi yleisö olla huoletta: Heikin sydän on yhtä iso kuin hänen virneensä.
GEBARDI on eläin!!
Se pyydystää saaliinsa viihdyttämällä ja kiihdyttämällä tämän puolustuskyvyttömään olotilaan, tartuttaakseen tähän sitten täpläkuumeen. Tartunnan oireita ovat tanssijalan vastustamaton vipatus, herkeämätön hymy, useimmiten suoranainen hurmio. Gebardin pyydystyskeinoina ovat mm. discoklassikot, tuoreempi suomipoppirokki, finnhitit, vanha kunnon rock´n´roll-rypistys, herkät hitaat – sekä vastustamaton pilke silmäkulmassa!
Gebardi Behmeällä Beellä on BileBändi – maailman paras sellainen! Se on jo vuodesta 1998 merkannut reviirikseen pääkaupunkiseudun ohella muutakin eteläistä Suomea, tehden toki toisinaan valloitusretkiä myös muualle kotomaahan. Kunnioitettavan pituisista perinteistään huolimatta Gebardi pysyttelee tietenkin ajan hermoilla ja uudistaa ohjelmistoaan säännöllisesti. Juodaan Viinaa unohtamatta Madafakin Darraa! Gebardi nostattaa tunnelman kattoon – ja kattoa muutaman metrin siihen päälle. Täpläkuume leviää… älä välty!
Tapahtuma on K-18. Ravintola Mikaelin baari on avoinna koko illan.
Paikat myydään numeroimattomina, seurueet pääsevät istumaan samaan pöytään/pöytiin lipputilausten perusteella tai ilmoittamalla seurueesta ennakkoon Ravintolalle: mikaeli@serviini.fi
Pöydät sijaitsevat Mikaelin lämpiötiloissa 2. ja 3. kerroksissa.
Minimiostomäärä on 2 lippua. Ravintola kontaktoi asiakkaat ennen tapahtumaa juomatilauksia varten.
HUOM! Esiintymislava sijaitsee 2. kerroksessa, joten osalta istumapaikoista ei ole suoraa näkyvyyttä lavalle. Musiikki ja stand up esitys kuuluvat kuitenkin kaikkialle. Lavan edessä on myös tanssilattia, jolle siirtyminen etenkin illan edetessä on enemmän kuin sallittua.
Illan aikataulu:
Klo 17 ovet auki
Klo 18 – 21 ruokailu (Stand up noin klo 20)
Klo 21 – 24 bändi
Menu
Noutopöydistä

Versosalaattia ja baby- pinaattia L,G
Talon salaatinkastiketta L,G
Marinoitua kasvissalaattia L,G
Bulgursalaattia ja granaattiomenaa L
Grillikana- Caesar- salaattia L,G
Lasinuudeli- rapusalaattia L,G
Lohi chevice L,G
Possun sisäfilettä ja tryffelimajoneesia L,G
Mausteiset minilihapullat
& minttu- jogurttia L,G
Curry- perunapaistosta L,G
Suklaakakkua &
tähtianiskirsikkaa VL
Kahvi
Lipun hinta 115 €
sis. pääsyn tapahtumaan, ruokailun, lippu.fin palvelupalkkion sekä naulakkopalvelun
Ei ovimyyntiä
Pyörätuoli + saattaja -paikat sijaitsevat 2. kerroksessa.
HUOM! Lippu sisältää avustajalle vain pääsyn tapahtumaan ja istumapaikan, mutta ei ruokailua. Avustaja voi halutessaan tilata ruokailun erikseen ravintolalta: mikaeli@serviini.fi
Muille avustajille lippu 1,60 €, joka on myynnissä myyntipisteillä sekä lippu.fin puhelinpalvelussa. Lippu sisältää avustajalle vain pääsyn tapahtumaan ja istumapaikan. Avustaja voi halutessaan tilata ruokailun erikseen ravintolalta: mikaeli@serviini.fi
Pidätämme oikeudet muutoksiin.
Tervetuloa bilettämään Mikkelin Mikaelin Pikkujoulubileisiin; Mikkelin kiinnostavimpiin pikkujouluihin!

Löydät tapahtuman myös
Kotisivut: https://mikaeli.fi/event/mikaelin-pikkujoulubileet/
Lippupiste: https://www.lippu.fi/mikaelin-pikkujoulubileet
Facebook: https://fb.me/e/6xUMeiGyx
LinkedIn: https://www.linkedin.com/mikaelinpikkujoulubileet

MIKKELIN KAUPUNGINORKESTERI: SAIMAA SINFONIETTA – KUNINKAALLA ON HAUSKAA
2024-11-06 18:00
Erkki Lasonpalo, kapellimestari
Janne Malinen, kitara
Léo Delibes: Le Roi s’amuse
Olli Kortekangas: Kitarakonsertto (kantaesitys)
Felix Mendelssohn: Sinfonia nro 4 ”Italialainen”
Saimaa Sinfonietta tarjoilee iloa ja piristystä marraskuun harmauteen tällä jo otsikossaan hauskuutta lupaavalla konsertillaan. Léo Delibes oli ranskalainen säveltäjä, joka kirjoitti musiikin Victor Hugon näytelmään Le Roi s’amuse. Näytelmää on käytetty pohjana myös Verdin kuuluisassa Rigoletto-oopperassa. Delibes’n sävellys on tanssillinen pastissi, josta ei huumoria puutu.
Konsertissa kuullaan tämän syksyn toinen kantaesitys Mikkelissä, kun Olli Kortekankaan Saimaa Sinfonietalle säveltämä Kitarakonsertto pääsee päivänvaloon. Säveltäjä kertoo teoksestaan: ”Kitarakonsertossa yhdistyy useampi minulle tärkeä asia: niitä ovat kiinnostus itse soittimeen, yhteistyö Janne Malisen kanssa sekä konserttomuodon tarjoamat haasteet ja mahdollisuudet. Saimaa Sinfonietan teostilaus tuli hyvään saumaan: oopperoiden ja muun vokaalimusiikin lomassa on tärkeää voida palata instrumentaalisen ilmaisun pariin, olkoonkin että tietty kerronnallisuus taitaa olla teoksissani aina läsnä lajista riippumatta. Konsertto on klassiseen tapaan kolmiosainen. Vähemmän perinteistä on että käytän siinä sekä perinteistä akustista kitaraa että nailonkielistä sähkökitaraa.”
Konsertin päätteeksi kapellimestari Erkki Lasonpalo päästää valloilleen riemukkaat sävelet Mendelssohnin neljännestä sinfoniasta, joka tunnetaan lisänimellä Italialainen. Teoksen ensimmäiset luonnokset saivat alkunsa säveltäjän Italian-matkalla, josta hänelle tarttui vaikutteita muun muassa roomalaisesta saltarellosta sekä napolilaisesta tarantellasta. Jos ei tällä marraskuun harmaus kukistu, niin ei sitten millään.
LIPUT: 30 € / 27 € / 12 €
HINTA S-ETUKORTILLA: 27 € / 24 € / 10 €
Tapahtuman järjestää Mikkelin kaupunginorkesteri, yhteystiedot täältä

Kirjanmerkit 2024 – Rakkaudesta kirjallisuuteen
2024-11-05 18:30
Kirjailijoihin muutos: Hannu Väisänen jää valitettavasti tapahtumasta pois. Hänen tilalle tulee Seppo Hentilä (haastateltavana illan aikana) ja Marjaliisa Hentilä.
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita
Antti Heikkinen: Rautavaara, WSOY
Heidi Köngäs; Tango Frisk, Otava
Tuire Malmstedt: Luusaari; Aula&Co
Miika Nousiainen; Ratakierros, Otava
Seppo Hentilä ja Marjaliisa Hentilä, Oikeusvaltion etuvartiossa – Ester ja Kaarlo Juho Ståhlberg 1925-1952, Siltala
Irene Zidan; Isäni appelsiinikukkien maasta, WSOY
Illan aikana kirjailijat kertovat uutuuskirjoistaan ja niiden syntyvaiheista. Iltaa isännöi Erkki Liikanen.
Kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman kesto noin 2,5 tuntia sisältäen väliajan.
Liput 18,50 €
Tilaisuuden järjestää Mikkelin Mikaeli ja Suomalainen kirjakauppa.

Luolamies – Martti Suosalo
2024-10-30 19:00
Onhan se nyt vaan aivan uskomatonta ja hienoa, että Luolamiehen tarina jatkaa juoksuaan kuin vanha kunnon suomenhevonen. Ja silti tarina on aina hieman erilainen, omin, päivän maustein. Suosalon stand up –komiikka on ilmiömäistä ja riemastuttavaa.
Esitys on naurattanut ja itkettänyt yleisöä jo seitsemäntoista vuoden ajan. Se herättää oivalluksia tyypillisistä parisuhteista, ja on hellyttävä tutkimusmatka miehen ja naisen sielunmaisemaan. Sopii katsottavaksi yksin ja yhdessä, parisuhteellisena ja -suhteetta, ja vaikka pariin kertaan. Luolamies on tikahduttavan hauska, lämmöllä miesten ja naisten eroja ruotiva stand up -esitys. Se on ollut kestosuosikki jo vuodesta 2007 – eikä loppua näy!
Hyvää mieltä ja ajatuksia meitä kaikkia koskettavasta aiheesta!
Alkuperäisversion ensi-iltan San Franciscossa vuonna 1991
Suomennos ja ohjaus: Ville Virtanen.
Pääosassa Martti Suosalo
Produced by Aleksanterin teatteri and THEATER MOGUL
Esityksen kesto noin 2h 30min, sisältää väliajan
Liput 38 €

Pete Poskiparta & Netta Skog: Magical Halloween
2024-10-27 19:00
Mentalisti Pete Poskiparta ja digiharmonikkataiteilija Netta Skog yhdistävät voimansa täysin uudella Magical Halloween -kiertueella
Tuleva syksy tarjoilee maagisia ja musiikillisia tunnelmia kutkuttavan jännityksen ja taianomaisen huumorin ystäville. Suomen ainoa kansainvälisesti palkittu mentalisti Pete Poskiparta ja maailmankuulussa Cirque du Soleil -sirkuksessakin esiintynyt digiharmonikkataiteilija Netta Skog tuovat Halloweenin taian kuudelle paikkakunnalle 24.10.–3.11.
Viimeksi Maagikot 3 -kiertueen loppuunmyydyille saleille esiintyneet mentalisti Pete Poskiparta ja digiharmonikkataiteilija Netta Skog yhdistävät seuraavaksi voimansa Magical Halloween -kiertueella. Kaksikon upouusi show lupaa katsojille jännitystä ja huumoria sopivassa suhteessa. Show nähdään syksyllä Hyvinkäällä, Mikkelissä, Lahdessa, Oulussa, Tampereella ja Espoossa.
Taiteilijat esiintyvät show’n aikana yhdessä sekä soolonumeroissa. Kauhun lisäksi esityksessä on mukana aimo annos Pete Poskiparran signaturekomiikkaa ja Netta Skogin yhden naisen orkesterin ainutlaatuisia soundeja. Lavalla kuullaan ikimuistoisia säveliä kaikille tutuista hittielokuvista.
”Yhteinen mentalismilla ja musiikilla leikittelevä show on ollut minulla ja Netalla suunnitelmissa jo kymmenisen vuotta – ja nyt sitä sitten mennään! Huomasimme Maagikot-kiertueella, että yhteistyömme toimii todella saumattomasti. Lisäksi meillä molemmilla on kiinnostus kauhuelokuvien tarjoamiin visuaalisiin ja musiikillisiin mahdollisuuksiin”, Poskiparta kuvailee.
”Pääsen luomaan Peten uskomattomien mielenkääntötemppujen taustalle täysin uudenlaisen äänimaiseman. Harmonikkaahan on kutsuttu aikojen saatossa pirun keuhkoiksi, joten mikä olisikaan parempi soitin Halloween-esitykseen. Odotan kiertuetta Peten kanssa innolla. Vaikka ollaankin kierretty Suomea paljon yhdessä, jutut takahuoneessa sen kun paranevat”, Skog kertoo nauraen.
Esitykset alkavat klo 19 ja kestävät kaksi tuntia sisältäen yhden väliajan. Esityksen suositusikäraja on kauhuteemojen vuoksi 12 vuotta.
Tapahtuman kesto 2h, sis. väliajan
Liput:
Peruslippu 34,50 €
S-etuhinta 32,50 €

The Miracle - A Night With QUEEN
2024-10-26 19:00
Queen-tribuuttiyhtye The Miracle – A Night With Queenin ”Live at Rainbow 1974” -kiertue saapuu Mikkeliin!
Jo useamman vuoden ajan ympäri Suomen QUEENin musiikin ilosanomaa levittänyt “The Miracle – A Night With Queen” -musiikkishow palaa lavoille “Live At Rainbow 1974”-kiertueen kanssa syksyllä 2024!
Keikoilla kuullaan musiikkia koko QUEEN-yhtyeen uran ajalta, mutta tällä kiertueella keskitytään erityisesti vuoteen 1974, jolloin aito ja alkuperäinen QUEEN esiintyi Suomessakin kolmannen studiolevynsä kiertueella ensimmäisen ja ainoan kerran.
“Live At Rainbow 1974” on yksi QUEENIN legendaarisia keikkataltiointeja tuolta samalta kiertueelta ja se täyttää kunnioitettavat 50 vuotta tänä vuonna. QUEENIN alkuaikojen konserteissa esitettiin esimerkiksi yhtyeen tuoreita hittejä: “Killer Queen”, “Seven Seas of Rhye” ja “Keep Yourself Alive”. The Miracle – A Night With Queenin konserteissa tullaankin kuulemaan legendaarisia kappaleita yhtyeen alkuajoilta ja teatraaliselta 1970-luvulta.
Queenin “Works” -albumi vuodelta 1984 juhlii myös pyöreitä 40-vuotisjuhliaan. Muistelemme konsertissa myös tuota legendaarista levyä, jolta löytyy useampikin tunnettu hitti: “Radio Ga Ga”, “Hammer to Fall” , “It’s a Hard Life” ja “I Want to Break Free”. Mukana ovat tietenkin muutkin tunnetut Queen-hitit!
Kokonaisvaltaisiksi audiovisuaalisiksi elämyksiksi rakennetut show’t kuljettavat katsojan läpi Queen-yhtyeen ja Freddie Mercuryn historian. The Miracle -yhtye koostuu kokeneista, yli 10 vuotta Queen-tribuuteissa soittaneista muusikoista, jotka ovat tällä kokoonpanolla tehneet useamman konserttisalikiertueen ympäri Suomea ja täyttäneet muun muassa Helsingin Casinon toistuvasti. Yhtyeen keulilla nähdään nyt ensi kertaa Viljami Holopainen, joka on tullut alunperin tunnetuksi Arion-yhtyeen ja Uuden Musiikin kilpailun kautta.
“Sunnuntai 31. maaliskuuta 1974 on maamerkkipäivä rock-musiikin historiassa. Silloin QUEEN esiintyi ensimmästä kertaa legendaarisella Lontoon The Rainbow’lla uutena, nousevan yhtyeenä. Harvat tähän ikoniseen esitykseen saapuneet olisivat voineet ennustaa, että heistä tulee kiistatta maailman paras ja menestynein rockyhtye, vaikka monet muut ovat saattaneet epäillä sitä jo tämän upean esityksen jälkeen.
Sheer Heart Attack -albumin julkaisun jälkimainingeissa koettu keikka räväytti lavalle yhtyeen, joka on juuri löytänyt itsensä. Hardrockin, kabareen ja kokeellisen ilmaisun liitto hehkuu kekseliäisyyttä.”
The Miracle – A Night With Queen on musiikkishow, joka pitää sisällään Queenin merkittävimmät kappaleet yhdistettynä Freddie Mercuryn elämäntarinasta tuttuihin elementteihin.
Koe stadionkonsertin massiivisuus, herkemmät balladit, isot hitit, tunteisiin vetoavat hetket sekä musiikin ilosanoma. Kaikki tämä QUEEN-yhtyeen kappaleiden kautta kerrottuna!
Kansainväliset mitat täyttävä, täysin suomalaisin voimin tehty Queen – show on esiintynyt nyt useamman vuoden ajan maamme konserttisaleissa, kymmeniä kertoja loppuunmyydyllä Helsingin Casinolla, ympäri Suomen ”show and dinner” – konseptin alla ja klubikeikoilla esimerkiksi QUEEN -yhtyeen jatkoilla.
Viljami Holopainen – laulu (Freddie Mercury)
Leo Kaukomies – kitara
Tuomas Heikkinen – kitara
Mikko Patama – koskettimet, laulu
Heikki Venhola – basso
Eero Kaukomies – rummut, laulu
Mari Multanen – laulu, koskettimet
Tulevat keikkapäivämäärät ja paikkakunnat nähtävissä osoitteessa: queentribuutti.fi ja facebook-sivuillamme.
Konsertin kesto 2h 30min, sisältää väliajan.
Liput 38,50 €

Petri Laaksonen - Täällä Pohjantähden alla / PERUTTU
2024-10-24 19:00 - 19:30
Petri Laaksonen – Täällä Pohjantähden alla -tilaisuus on valitettavasti peruttu.
Voitte hakea lippurahojenne palautusta alla olevasta linkistä 30.10.2024 mennessä:
https://web.lippu.fi/palautus/

TÄÄLLÄ POHJANTÄHDEN ALLA – PETRI LAAKSONEN
Legendaariset laulut
Vuosi 2024 on laulaja-säveltäjä-lauluntekijä Petri Laaksosen juhlavuosi – ensimmäisestä levystä Täällä Pohjantähden alla (1994) tulee kuluneeksi 30 vuotta. Lokakuun juhlakiertue tuo saleihin tuttuja lauluja esim. Täällä Pohjantähden alla, Eläköön elämä, Sata salamaa, Kaikkea hyvää, Oot voimani mun, Timanttia…
Petri Laaksosen musiikista on muovautunut vahvaa perintöä, joka elää ja hengittää suomalaisessa kulttuurissa. Lauluihin kiinnittyy niin sydän kuin sielukin. Petri on tehnyt yhteistyötä monien tunnettujen suomalaisten artistien ja kuorojen kanssa. Panos suomalaiseen musiikkiin on merkittävä ja työ on palkittu useilla musiikkialan palkinnoilla.
Petri Laaksonen on julkaissut neljätoista soololevyä, joista viimeisin, Timanttia, julkaistiin syksyllä 2022. Monet hänen levyistään on palkittu kullalla tai platinalla.
Kesto n. 2 h 30 min, sisältää väliajan.
Liput:
Peruslippu 44,10 €
Ryhmä min 10 hlöä: 40,10 €

Mamba – 40 Vaaran vuotta
2024-10-19 19:00
Tero Vaaran luotsaama Mamba-yhtye juhlii 40-vuotista taivaltaan Mikaelissa! Lauantai-ilta, Mitä yhdestä särkyneestä sydämestä, Valokuvia, Vielä on kesää jäljellä… Tero Vaaran säveltäjäkynän jälki on vahva ja vaikuttava. Konsertissa porirock-ilmiö, kupletin juonet ja laulujen aiheet saavat selityksensä, romanttisten säkeiden alkemiaa unohtamatta.
Porin Isosannanpuistokadun soittokämpältä on tehty pitkä taival, jota yhtye nyt ilolla juhlii!
Konsertin kesto 2 tuntia, sisältää väliajan.
Liput 40,00 €

The World Famous Glenn Miller Orchestra
2024-10-18 19:00
Glenn Millerin musiikki soi ympäri maailmaa vielä 80 vuotta hänen kuolemansa jälkeen. Tällä konsertilla kunnioitetaan yhtä big band -kauden legendaa ja orkesterin perustajaa.
Glenn Miller täyttäisi 1.3.2024 120 vuotta. Yhtenäisenä punaisena lankana läpi konsertin orkesterinjohtaja Jan Slottenäs kertoo kappaleiden välissä Glenn Millerin elämästä. Miller lanseerasi aikanaan vain 4 vuodessa 23 niin kutsuttua ”ykköshittiä” – siis enemmän kuin Elvis tai Beatles. Glenn Miller Orchestraa pidetään ainutlaatuisen soundinsa ansiosta yhtenä menestyneimmistä big bandeista kautta aikojen.
Glenn Miller Orchestra Scandinavia perustettiin vuonna 2010 Glenn Miller Productions, Inc.:n lisenssillä. Pasuunasoittaja Jan Slottenäsin johtaman orkesterin kotipaikka on Tukholma ja se kiertää säännöllisesti Ruotsissa, Norjassa, Tanskassa ja Suomessa. Orkesterissa soittaa useita nuorempia muusikoita Ruotsin jazzeliitistä ja se tunnetaan yhtenä niistä kansainvälisesti lisensoiduista orkestereista, jotka soittavat Glenn Miller -nimellä.
Konsertin kesto noin 2h 45min, sis. väliajan.
Liput:
Peruslippu 62,00 €
Ryhmät min 15 hlöä: 50,00 €

Antti Railio – Haaveista hulluuteen -konserttisalikiertue 2024
2024-10-17 19:00
Antti Railio juhlistaa uutta ”Haaveista hulluuteen” -albumia mittavalla konserttisalikiertueella!
Parhaillaan neljättä, 27. syyskuuta julkaistavaa ”Haaveista hulluuteen” -nimistä albumiaan viimeistelevä Antti Railio juhlistaa levyn julkaisua mittavalla, samannimisellä konserttisalikiertueella. Kiertue käynnistyy 9. lokakuuta Kokkolasta ja päättyy 26. lokakuuta Pieksämäelle.
Kaksi tuntia kestävässä konsertissa kuullaan ennen kaikkea Antin tulevan albumin kappaleita, mutta myös vanhempia hittejä hänen uransa varrelta. Kokoonpanoon Antti on kerännyt vanhoja luottomuusikoitaan.
”Aivan mahtavaa päästä tällä upealla kokoonpanolla liikenteeseen! Se kiteyttää jotenkin myös konsertin sisällön, sillä kiertueen kokoonpano koostuu vanhoista ja nykyisistä bändien jäsenistä. Rummuissa mahtavaakin mahtavampi Mirka ’Leka’ Rantanen ja koskettimissa ensimmäisen soololevyni aikaisen kokoonpanoni kosketintaiteilija Timo Pudas, joiden molempien kanssa olen saanut kiertää myös Raskasta Joulua- sekä Raskasta Iskelmää-kollektiiveissa. Kitarassa tuttuun tapaan oikea käteni tuottaja kitaristi JC Halttunen”, Antti kertoo ja jatkaa: ”Alataajuuksista ja kenties muistakin instrumenteista vastaa vertaansa vailla oleva maailmanluokan multi-instrumentalisti Olli Rantala, joka on myös aikaisemman kokoonpanoni sekä nykyisen kokoonpanoni virallinen jäsen.”
”Soittajien taso on sellainen, että emme halua kahlita elävää musiikkia vaan olemme päättäneet pitää yhdessä musiikin juhlaa yllä jokaisessa konsertissa, ja yllätyksiltä emme varmasti pääse näin välttymään”, Antti toteaa.
Konsertin kesto 2h sisältäen 30min väliajan. Konsertteihin ei ole ikärajaa.
Liput ennakkoon: 39,90 €
Liput ovelta, mikäli jäljellä: 45 €

MIKKELIN KAUPUNGINORKESTERI – HUIKEA HARMONIKKA
2024-10-16 18:00
Erkki Lasonpalo, kapellimestari
Janne Valkeajoki, harmonikka
Kalervo Tuukkanen: Romanttisia tuokioita
Kalevi Aho: Sonata Concertante
Jean Sibelius: Voces Intimae (sov. Pekka Helasvuo)
Jean Sibelius: Presto
Jean Sibelius on kansainvälisesti tunnetuin ja esitetyin säveltäjämme kautta aikain. Nykysäveltäjistämme sitä on Kalevi Aho, jonka konsertot soivat ympäri maailman ja levytyksiä julkaistaan kiivaaseen tahtiin. Kalervo Tuukkanen on voittanut hopeaa Lontoon kesäolympialaisten 1948 taidelajien yksin- ja kuoromusiikin sarjassa. Tämän konsertin säveltäjien CV:itä kyllä kehtaa esitellä ja komeaa on myös heidän kirjoittamansa musiikki, josta saamme nauttia pääkapellimestarimme Erkki Lasonpalon johdolla.
Tässä konsertissa kuulemme hienon kattauksen kotimaista jousiorkesterimusiikkia Mikkelin kaupunginorkesterin esittämänä. Mikkelissä syntyneen Kalervo Tuukkasen Romanttiset tuokiot vievät meidät matkalle suomalaisen miehen ajatuksiin romanssin suloisessa puristuksessa. Kalevi Ahon taiturillinen Sonata Concertante on intensiteetiltään ja virtuositeetiltaan hengästyttävä kokonaisuus, jossa energinen solisti Janne Valkeajoen taituruus pääsee todella esiin. Mikkelin kaupunginorkesteri on kantaesittänyt ja levyttänyt teoksen.
Sibeliuksen Voces Intimae – Sisäisiä ääniä tarjoilee myös kurkistuksen suomalaiseen sielunmaisemaan. Sibelius ei koskaan avannut alun perin jousikvartetille sävelletyn teoksen nimen taustoja, joten musiikki puhukoon puolestaan. Teoksesta kuullaan Pekka Helasvuon sovitus jousiorkesterille.
Myös Sibeliuksen Presto on alun perin osa varhaista jousikvartettoa. Sibelius irroitti Jousikvarteton B-duuri kolmannen osan Scherzo omaksi teoksekseen ja kirjoitti sen jousiorkesterille. Teos on nuoren Sibeliuksen taidonnäyte ja antaa jo lupauksen säveltäjän orastavasta poikkeuksellisuudesta. Teknisesti haastava Presto on todellinen jousiorkesterimusiikin herkkupala.
LIPUT (Mikaelin konsertti): 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Yona: Eden-levynjulkaisukiertue
2024-10-12 19:00
Yona julkaisee yhdeksännen sooloalbuminsa ja lähtee mittavalle konserttisalikiertueelle Laulaja- ja lauluntekijä Yona julkaisee syksyllä yhdeksännen studioalbuminsa ja suuntaa levynjulkaisukiertueella konserttisaleihin ympäri Suomen. Eden-nimeä kantava albumi julkaistaan 20. syyskuuta ja kiertue starttaa lokakuussa.
”Eden kertoo sisäisestä turvapaikasta, kaiken läpäisevästä rakkaudesta ja irtipäästämisestä. Levy on tehty yhdessä tuottaja Mauri Syrjälän, sekä mun rakkaan yhtyeeni kanssa. Eden on Yonan soinnille tutusti orgaaninen, mutta aikaisemmista levyistä poiketen konemusavaikutteisempi, biitimpi ja mystisempi”, Yona kertoo tulevasta levystä.
Julkaisukiertueen keikat ovat kaksiosaisia. Uuden levyn lisäksi konserteissa tullaan kuulemaan myös useita rakastetuimpia kappaleita Yonan aikaisemmilta levyiltä.
”Meidän jokainen keikka on uniikki ja annamme aina kaikkemme musiikille. Odotan suurella jännityksellä ja innolla, että pääsemme sukeltamaan yhdessä Edeniin”, Yona fiilistelee kiertuetta.
Yona tunnetaan ennakkoluulottomasta ja uniikista tavastaan yhdistellä taiteessaan eri musiikkigenrejä. Yonan kappaleille on ominaista henkilökohtainen ote, vahva tunnelataus ja elokuvalliset mittasuhteet. Artisti palkittiin edellisestä albumistaan Uni johon herään Kriitikoiden valinta -Emmalla ja Teosto-palkinnolla.
Yonan ilmaisuvoimaisessa yhtyeessä soittavat Juhani Grönroos (kitara), Juho Kanervo (sello), Antti Kujanpää (koskettimet), Tuomas Timonen (rummut), Antti Kivimäki (basso), Paavo Malmberg (ääni) sekä Jaakko Peltonen (valot).
Liput 39,90 €

Antti Ketonen – Rakkauden arvoinen
2024-10-11 19:00
Suomalaisen iskelmäpopin karismaattisin esiintyjä Antti Ketonen nähdään tulevana syksynä uransa ensimmäisellä konserttisalikiertueella! Rakkauden arvoinen -nimellä kulkeva rundi saapuu myös Mikkelin Mikaeliin 11.10.2024.
Isoista rakkauslauluistaan tunnettu Antti Ketonen on viime vuosien aikana pystyttänyt yhtyeensä kanssa bileet niin festareille, klubeille kuin merten aalloillekin. Kiihkeistä keikoistaan kehuttu livekokoonpano nousee tulevana syksynä lavoille poikkeuksellisemmassa ympäristössä eli tunnelmallisissa konserttisaleissa. Näissä illoissa show ei rakennu pelkästään tuoreimpien hittien ja rakastettujen suosikkien esittämiseen, vaan myös esittäjänsä jakamiin tarinoihin kappaleiden takaa.
– Oon aivan liekeissä ensimmäisistä omista konserteistani! Keikkoja on toki tehty vuosikausia, muttei koskaan tällaisia kuin tulevana syksynä. Tämä ei ole vain yksi konserttisalikiertue muiden joukossa, vaan ennemminkin matka sydämeen ja sielun syvyyksiin. Toivotankin teidät kaikki lämpimästi tervetulleiksi unohtumattomiin iltoihin täynnä musiikkia ja tarinoita, Ketonen kuuluttaa.
Universal Musicille levyttävä Antti Ketonen oli perustamassa vuosituhannen taitteessa huippusuosittua Neljänsuora-yhtyettä, jonka jälkeen soolouran vuoro koitti 2017. Heti ensimmäinen single Olisitpa sylissäni muodostui tuplaplatinarajan rikkoneeksi jättiläismäiseksi radiohitiksi. TV-kasvonakin tunnettu Ketonen on julkaissut kaksi sooloalbumia ja valmistunut siinä sivussa Kööpenhaminan arvostetusta Complete Vocal Institutesta.
Konsertin kesto noin 90min, ei väliaikaa
Liput 32,50 €

Pete Parkkonen: Yksin-kiertue
2024-10-10 19:00
Pete Parkkosen Yksin -kiertueella uppoudutaan biisien tarinoihin ja syntyperiin. ”Yksin lavalla ollessa on vain minä ja mun biisit. Yleisöllä on mahdollisuus päästä kokemaan lähempää yhteys mun ja musiikin välillä”. Läsnäolo kulkee kiertueen vahvana teemana.
Konsertin kesto on noin 75min, ei väliaikaa.
Liput 32,00 €

OP Suur-Savo: Kohti kestävää tulevaisuutta - 120-vuotisjuhlavuoden talousseminaari
2024-10-09 14:00 - 17:00
OP Suur-Savon juhlaseminaari kutsuu maamme huippupuhujat, alueemme yrittäjät, opiskelijat, toimijat, yhteistyökumppanit ja kaikki kestävän hyvinvoinnin rakentamisesta kiinnostuneet.
Seminaarissa Esko Aho, Risto E.J. Penttilä ja Kauppalehden päätoimittaja Riina Nevalainen puhuvat tulevaisuudenkestävän talouden, yhteiskunnan ja alueellisen hyvinvoinnin rakentamisesta Suomessa vuonna 2024, jolloin muun muassa uudenlainen geopoliittinen ja taloudellinen tilanne, väestörakenteen muutos ja ympäristön kannalta vastuullisten ratkaisujen vaatimus ovat kriittisiä prioriteetteja.
Meillä on 120 vuoden kokemus yhteisen hyvän rakentamisesta. Toivotamme teidät lämpimästi tervetulleiksi verkostoitumaan, inspiroitumaan, näkemään uusia mahdollisuuksia ja miettimään, mitä meidän tulee ottaa huomioon, kun rakennamme yhteistä hyvää. Toivomme salin täyteen aiheesta kiinnostuneita, joten jaathan kutsua omille verkostoillesi.
Ilmoittaudu tästä!

Iltapäiväseminaarin ohjelma ( lue lisää ja tarkista ajantasainen ohjelma op.fi )

Klo 14.00 tilaisuus alkaa
Tervetuloa, OP Suur-Savon toimitusjohtaja Leena Nikula
Miten menestystarinat syntyvät? Esko Aho
Esko Aho on pitkän linjan poliitikko ja akateemisesti arvostettu elinkeinoelämän asiantuntija. Seminaaripuheenvuorossaan läpi kotimaisten ja kansainvälisten yritysten menestysreseptejä sekä niiden aineksia. Aho pohtii herkullisten esimerkkien äärellä, mitä menestys vaatii nyt ja tulevaisuudessa: Mitä historiasta voi oppia, mitä merkkejä ympäröivästä yhteiskunnasta on syytä lukea juuri nyt ja miten muun muassa ikääntyvä väestö vaikuttaa talouden kehittymismahdollisuuksiin.
Synkkyydestä kohti parempien talousuutisten aikaa – mitä se vaatii? Riina Nevalainen, Kauppalehden päätoimittaja
Kuluneet kuukaudet ovat olleet talousjournalismin saralla vauhdikkaita, mutta hyviä uutisia kaivataan lisää. Tällä hetkellä yksi isoimmista kysymyksistä on se, miten Suomi saadaan käännettyä kasvun tielle? Kauppalehden vastaava päätoimittaja ja Alma Business Median toimitusten johtaja Riina Nevalainen vastaa.
Kahvitarjoilu
Maailma veitsenterällä: Kuusi ajankohtaista teemaa, jotka vaikuttavat tulevaisuuteemme, Risto E.J. Penttilä
USA:n vaalitulos, Suomen geopoliittinen tilanne, talous, ilmastokriisi, teknologian mahdollisuudet ja alueellisen elinvoiman säilyttäminen. Kansainvälisen politiikan asiantuntija Risto E.J. Penttilä käy läpi kuusi ajankohtaista teemaa, jotka vaikuttavat tulevaisuuteemme.
Klo 17.30 tilaisuus päättyy

Tilaisuuden järjestäjä: OP Suur-Savo
https://www.op.fi/fi/web/op-suur-savo/-/talousseminaari

Miesflunssa
2024-10-05 18:00
KOMEDIA VAKAVISTA AIHEISTA Miesflunssa on kamala tauti. Se sisältää paljon draamaa, tragediaa ja komiikkaa. Eli koko elämän kirjon. Useita ”mitä?” -kysymyksiä, useampia ”mitä hittoa?” -kysymyksiä ja eniten ”miten tässä nyt näin kävi?” -kysymyksiä.
Onko miesflunssa myytti vai fakta? Mitä keski-ikäisenmiehen päässä tapahtuu, kun hän huomaa olevansa Motonetin sijaan jättimarketin Bona hyllyllä? Mitä tapahtuu, kun kontrolli katoaa ja elämänhallinta valuu käsistä? Miten hahmottaa omaa identiteettiään, kun joskus pelkkä kalsarien pesu tuntuu ylivoimaiselta?
Ilari Johansson ja Mika Räinä tarjoilevat stand upia ja teatteria sekoittaen lämpimästi, hauskasti ja kaikkia ihmisoletettuja ymmärtäen miehen ”sairauskertomuksen” ja miesflunssan todellisia syntysyitä. Miesflunssa haastaa katsojan päättämään, montako viivaa testitikkuun tulee. Esityksen ohjaa Kalle Lamberg.
Lavalla: Ilari Johansson ja Mika Räinä
Ohjaus: Kalle Lamberg
Kesto: 2 tuntia, sis. väliaika
Syystarjouksena liput alk. 24,90 € (norm. alk. 30,50 €)

Jannika B / peruttu!
2024-10-04 19:00
Tapahtuma on peruttu. Liput voi palauttaa osoitteessa https://web.lippu.fi/palautus 30.9.2024 mennessä.

Tapahtuma 5.4.2024 siirtyy. Uusi ajankohta on 04.10.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 30.4.2024 mennessä.
Jannika B on viihtynyt kotimaisen pop-tantereen parrasvaloissa jo reilun kymmenen vuoden ajan. Ponnekkaista kulta- ja platinahiteistään tunnetun artistin tuorein pitkäsoitto Tetris striimasi kultaa jo ennen julkaisuaan! Tanssittava, 80-luvun musiikista inspiroitunut Tetris-albumi sekä samaa nimeä kantava kiertue tuovat energisen ja näyttävän lavashown Jannika B:n keikoille.
Tänä vuonna livesetissä yleisön hurmaavat niin tutut kuin uudemmat hitit, kuten platinarajan ylittänyt Spotify-bängeri Mania, TikTok-suosikiksi noussut kultasingle Paras osa sekä voimaannuttava Beyoncé. Universal Musicille kiinnitetty määrätietoinen monilahjakkuus starttaa Tetris-kiertueensa 23.2.2024 – älä missaa tätä!
Konsertin kesto 60min, ei väliaikaa
Liput 34,50€

MIKKELIN KAUPUNGINORKESTERI – PUCCINI, PUCCINI, PUCCINI
2024-10-03 18:00
Massimo Lambertini, kapellimestari
Francesca Micarelli, sopraano
Lähes kaikki ovat kuulleet italialaisen Giacomo Puccinin musiikkia, vaikka eivät sitä tietäisikään. Niin paljon hänen ooppera-aariansa ovat soineet vaikkapa mainoksissa tai televisio-ohjelmissa. Puccinin musiikkisuvun tunnetuin vesa sävelsi toki muutakin kuin vain oopperaa ja tässä konsertissa pääsemme tutustumaan hänen yksinlaulu- ja jousiorkesterituotantoonsa.
Italialainen kapellimestari Massimo Lambertini on tuttu vieras mikkeliläisille vuosien takaa. Hän on vieraillut Mikaelissa kaupunginorkesterin puikoissa sekä oopperatuotannoissa ennenkin. Tätä konserttia varten Lambertini on sovittanut Puccinin yksinlauluja jousiorkesterin ja sopraanon esitettäviksi. Aivan uutta on siis luvassa.
Sopraanosolistina esiintyy Francesca Micarelli, joka on tehnyt isoja rooleja eri oopperataloissa ml. maailmankuulu La Scala. Onpa hänet nähty aikanaan Mikaelissakin Don Pasquale -oopperan Norinan roolissa. Lukuisten oopperaroolien lisäksi hän on esiintynyt myös orkesterien solistina ja menestynyt kansainvälisissä kilpailuissa.
Laulujen lisäksi konsertissa kuullaan Puccinin iki-ihania jousiorkesteriteoksia. Aitoa italialaista tunnelmaa on siis tarjolla pimenevään syksyyn.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Petrus Schroderus: Rakkauden Voima / UUSI AJANKOHTA
2024-09-29 16:00 - 19:00
Petrus Schroderuksen Rakkauden Voima -konserttikiertue siirtyy syksyyn 2024. Uusi päivämäärä Mikaelissa on su 29.9.2024 klo 16. Edelliset ajankohdat 5.10.2023 ja 10.3.2024.
Aikaisemmille ajankohdille ostetut liput käyvät sellaisenaan uutena ajankohtana.
Mikäli uusi ajankohta ei sovi sinulle, voit palauttaa lipun 31.12.2023 mennessä linkin kautta: https://web.lippu.fi/palautus

Petrus Schroderus, tenori
RNO Ensemble
Aarno Cronvall, juontaja
Tenori Petrus Schroderuksen ura on kulkenut poliisista oopperalaulajaksi, oopperalaulajasta poliisiksi, poliisista klassisen viihteen ainutlaatuiseksi tulkitsijaksi. Matkan varrella, niin työssä kuin henkilökohtaisessa elämässä on ollut nousuja ja laskuja. Vaikeuksista noustessa on keskeistä ollut sisu, usko, toivo ja rakkaus. Ja näistä suurin on rakkaus. Rakkauden Voima -konsertti kertoo musiikin keinoin tarinaa parantavasta, vahvistavasta rakkaudesta, josta syntyvän voiman avulla suurimmatkin haasteet voitetaan.
Konsertissa kuullaan suomalaisia ja kansainvälisiä rakkausklassikkoja, ajankohtaisia ukrainalaisia kansanlauluja, Petrukselle sävellettyä uutta musiikkia sekä tietenkin italialaisia helmiä. Tämän upean konsertin orkesterina on Riku Niemen johtama RNO Ensemble. Konsertin juontaa legendaarinen Aarno Cronvall.
Poliisista oopperalaulajaksi, oopperalaulajasta poliisiksi, poliisista ilmiöksi!
Oululaisen poliisin Petrus Schroderuksen ura oopperalaulajana alkoi varsinaisesti Timo Mustakallio-laulukilpailun voitosta Savonlinnan Oopperajuhlilla kesällä 2004. Kiinnitys Suomen kansallisoopperaan toi seuraavien vuosien aikana hänelle useiden oopperateosten päärooleja. Petrus esiintyi myös Savonlinnan oopperajuhlien produktioissa sekä konserttisolistina eri puolilla maailmaa.
Vuonna 2012 Petrus palasi kotikaupunkiinsa Ouluun poliisin tehtäviin, mutta laulamisen kipinä ei sammunut. Nyt vuosia myöhemmin, Petruksen musiikin painopiste on muuttunut oopperasta ikivihreiden klassikoiden, slaavilaisten romanssien ja italialaisen musiikin, lähinnä napolilaislaulujen suuntaan. Yhä suuremmassa osassa ovat myös uudet, Petrukselle sävelletyt kappaleet.
Petruksen musiikkivideot ovat herättäneet suuren kiinnostuksen maailmalla. Merkittävimpänä Rakasta sinua elämä, jonka katselukertojen määrä Youtubessa lähentelee jo 4 miljoonaa ja Tik Tok:ssa on ylittänyt jo 14 miljoonaa katsojakertaa.
Petrus on pitänyt useita konsertteja Ukrainan kansan tukemiseksi ja julkaissut ukrainalaista musiikkia. Nich yaka misyachna – kansanlaulu on saavuttanut jo yli 2 miljoonaa katsojakertaa Youtubessa.
Maaliskuussa 2023 Petruksen ensimmäinen albumi (cd) Laulan sun iltasi tähtihin saavutti kultalevyn rajapyykin, 10 000 myytyä täysihintaista levyä. Helmikuussa 2023 julkaistu uusin albumi Rakkauden Voima on myynyt vajaassa kuukaudessa yli 5000kpl.
Poliisin työstä Petrus luopui kesällä 2022 keskittyäkseen täysin laulajan uraan. Suosio on räjähtänyt! On syntynyt ilmiö, Petrus Schroderus.
Konsertin kesto väliaikoineen n. 2h.
Liput:
Peruslippu: 39,00€
Opiskelija: 28,00€
Lapsi: 18,00€ (4-15v)
Ryhmä: 37,00€ (min. 10kpl)
Konsertin tuottaa HeartBrain Oy

Laura Närhi - MÄ ELÄN 2024 / PERUTTU!
2024-09-28 19:00
Laura Närhen Mikkelin 28.9.2024 konsertti on peruttu.
Voitte hakea lippurahojenne palautusta alla olevasta linkistä 30.8.2024 mennessä:
https://web.lippu.fi/palautus/
Lisätiedot: www.lippu.fi/palautus

Tapahtuma siirtyy. Uusi ajankohta on 28.09.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 31.5.2024 mennessä.

Moninkertaista platinaa myynyt Laura Närhi palaa pitkän esiintymistauon jälkeen lavoille. Koskettavista hiteistään tunnettu artisti tuo sanomarikkaat kappaleensa yleisön kuultavaksi intiimimmässä muodossa, tunnelmallisten konserttisalien äärelle. ”Mä elän 2024” -niminen kiertue on Närhen ensimmäinen pandemiasyksynä 2020 ilmestyneen ”Vastavoimat”-albumin jälkeen. Rakastettujen menestysbiisien lisäksi keikoilla saatetaan päästä todistamaan myös uusia yllätyksiä.
”Viime vuodet on elelty ja kirjoitettu lauluja. Olen kirjoittanut niin pitkään uutta materiaalia, että nyt haluan lähteä kohtaamaan yleisön pitkästä aikaa”, Laura Närhi fiilistelee.
Laulajan ura käynnistyi jo vuosituhannen vaihteessa Kemopetrol-yhtyeen solistina. Bändin taivalta on seurannut suomenkielinen sooloura, joka on tarjonnut samaistuttavia isojen tunteiden biisejä kuten Tämä on totta, Mä annan sut pois, Siskoni ja Supersankari.
Peruslippu 34,50 €
S-etu 29,50 €

Tuure Kilpeläinen- PARTYTUURE!
2024-09-27 19:00
PARTYTUURE!
Tuure Kilpeläisen laulujen juhlaa!
Tuplaplatinaa, platinaa ja kultaa uransa aikana myynyt Tuure Kilpeläinen jatkaa pitkää laulaja-lauluntekijä taivaltaan, joka huipentuu vuoden 2024 yhteisesiintymisiin sinfoniaorkestereiden kanssa.
Luvassa on ainutlaatuisia esiintymisiä useamman kaupunginorkesterin kanssa. Syyskuussa alkavien esiintymisten aikana Tuure vierailee Kuopiossa, Kuhmossa, Jyväskylässä, Mikkelissä, Kotkassa, Kuusankoskella ja Lappeenrannassa. Konsertin kappaleet koostuvat mm. Kaihon karavaanin hiteistä sekä Tuuren uusimman levyn kappaleista. Konsertissa kuullaan noin viidentoista kappaleen kirjo Tuuren laajasta tuotannosta sovitettuna isolle orkesterille. Tuuren laulaja-lauluntekijä profiili yhdistettynä kaupunginorkestereiden laajaan äänimaisemaan saa kappaleet nousemaan aivan uusiin tunnetiloihin. Yhdessä näistä elementeistä syntyy suurta tunnetta ja aivan uudenlaisia elämyksiä.
Tuure on saanut tunnustusta urastaan monesta suunnasta EMMA patsaiden myötä. Viimeisimpänä Iskelmä-Finlandia palkinto 2023. Konserteissa ovat mukana myös hänen oma yhtyeensä Ansku Mellanen (basso, kitara, laulu), Julius Sihvonen (koskettimet, laulu) ja Eliel Viitanen (rummut).
Sovituksia ovat kirjoittaneet alansa parhaat nuoret tekijät, kuten Sampo Kasurinen, Anssi Växby, Sami Pitkämö, Antti Rissanen ja Marzi Nyman.
Kapellimestarina toimii Antti Rissanen, jolla on vahva kokemus kaikkien ko. orkestereiden kanssa.
Tuure summaa omia tuntemuksia näin: ”Yhteistyö ison orkesterin kanssa on minulle uutta, ja niinpä nämä konsertit ovat suuri askel tuntemattomaan. Odotan jännityksellä, mutta erittäin suurella innolla tulevia keikkoja yhdessä Antti Rissasen ja suomalaisten huippuorkestereiden kanssa.
Haluamme toteuttaa tämän kaiken kunnianhimoisesti.
Annoin suuresti arvostamillemme sovittajille vapaat kädet ja Antti Rissaselle täydet valtuudet toimia taiteellisena johtajana. Halusimme pistää itsemme likoon niin, että sovituksiin tulisi jotain uutta ja suurta, kappaleen perusajatuksen pysyessä uskollisena alkuperäiselle.
Ohjelmisto on mietitty hyvin tarkkaan. Luonnollisesti mukana on tunnetuimpia kappaleitani, mutta myös helmiä, joita en ole esittänyt vuosiin.”
Konserttien taiteellinen johtaja Antti Rissanen puolestaan kommentoi: ”Tuuren kappaleet ovat vahvoja, perinteiseen käsityöhön nojaavia pop kappaleita, jotka tarjoavat sovittajalle runsaasti mahdollisuuksia käyttää orkesterin väripalettia, mutta kappaleet silti aina soittavat kuin itse itseään”.
Peruslippu 39,50 €
S-etulippu 36,50 €

MIKKELIN KAUPUNGINORKESTERI: MIMMIT MUSKARI - LASTENMUSIIKKIKONSERTTI
2024-09-24 18:00
Lastenmusiikkiorkesteri Mimmit
Mimmit Muskari -konsertista ei menoa ja meininkiä puutu! Mukaansatempaavassa konsertissa lapset ja aikuiset pääsevät mukaan osallistumaan laulaen ja leikkien. Mukana on tietysti myös lasten suosikki, Mimmipussi. Mimmipussi avautuu laulun, soiton ja rytmin avulla, jos avautuu… milläköhän tuulella Mimmipussi on tänään?
Muskari -konsertissa kuullaan suosituimpia Mimmit -lauluja vuosien varrelta sekä kaikille tuttuja lastenlauluklassikoita uusin, raikkain sovituksin. Lauluja värittävät upeat tausta-animaatiot ja vauhdikkaat tanssit. Mimmit tanssittavat ja leikittävät myös yleisöä. Saa laulaa ja leikkiä mukana!
Mimmit on yksi Suomen tunnetuimmista lastenmusiikkiyhtyeistä. Mimmit ovat tehneet yli 1000 konserttia Suomessa ja ulkomailla ja julkaisseet kahdeksan levyä suomeksi ja kaksi ruotsiksi. Ystävyys-levy valittiin vuoden lastenlevyksi 2017. Yhteensä Mimmien levyt ovat saavuttaneet kolme Emma-ehdokkuutta. Mimmit- musiikkivideoita on katsottu Youtubessa yli 15 miljoonaa kertaa!
Esiintyjät:
Pauliina Lerche – laulu, harmonikka, kantele
Hannamari Vallila – laulu, melodika
Anssi Salminen – kitara, taustalaulu
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA: 8 € (perhelippu 30 €)
Kahvio on kiinni tiistaina 24.9.
Tapahtuman järjestää Mikkelin kaupunginorkesteri, yhteystiedot täältä
